ข้อบัญญัติองค์การบริหารส่วนตำบลบ้านโพธิ์ข้อบัญญัติองค์การบริหารส่วนตำบลบ้านโพธิ์เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลบ้านโพธิ์อำเภอเสนาจังหวัดพระนครศรีอยุธยาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งได้แก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ องค์การบริหารส่วนตำบลบ้านโพธิ์โดยอาศัยความเห็นชอบของสภาองค์การบริหารส่วนตำบลบ้านโพธิ์และนายอำเภอเสนาจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบ้านโพธิ์ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลบ้านโพธิ์ อำเภอเสนา จังหวัดพระนครศรีอยุธยา พ.ศ. ๒๕๕๕ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเสนาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดคลองรางจรเข้ ฝั่งใต้ด้านตะวันออก จดคลองรางจรเข้ ฝั่งตะวันตกด้านใต้ จดคลองรางจรเข้ฝั่งเหนือด้านตะวันตก จดคลองรางจรเข้ฝั่งตะวันออก๑.๒ ด้านเหนือ จดคลองรางจรเข้ ฝั่งใต้และคลองต้นตาล ฝั่งใต้ด้านตะวันออก จดถนนธรรมสิทธิ์เสนา ฟากตะวันตกด้านใต้ จดโรงเรียนพิบูลย์ประสิทธิ์ด้านตะวันตก จดคลองรางจรเข้ฝั่งตะวันออก๑.๓ ด้านเหนือ จดคลองต้นตาล ฝั่งใต้ด้านตะวันออก จดคลองต้นตาล ฝั่งตะวันตกด้านใต้ จดเส้นตั้งฉากกับถนนธรรมสิทธิ์เสนาที่จุดซึ่งอยู่ห่างจากคลองประตูน้ำตัดกับถนนธรรมสิทธิ์เสนาไปทางทิศตะวันตกเฉียงเหนือ ตามแนวถนนธรรมสิทธิ์เสนา เป็นระยะ ๕๐๐ เมตรด้านตะวันตก จดถนนธรรมสิทธิ์เสนาฟากตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดโรงเรียนพิบูลประสิทธิ์และวัดกระโดงทองด้านตะวันออก จดถนนธรรมสิทธิ์เสนา ฟากตะวันตกด้านใต้ จดคลองประตูน้ำฝั่งเหนือด้านตะวันตก จดคลองรางจรเข้ฝั่งตะวันออก และโรงฆ่าสัตว์เทศบาลเมืองเสนา๒.๒ ด้านเหนือ จดเส้นตั้งฉากกับถนนธรรมสิทธิ์เสนาที่จุดซึ่งอยู่ห่างจากกึ่งกลางคลองประตูน้ำตัดกับถนนธรรมสิทธิ์เสนาไปทางทิศตะวันตกเฉียงเหนือ ตามแนวถนนธรรมสิทธิ์เสนา เป็นระยะ ๕๐๐ เมตรด้านตะวันออก จดแนวเขตองค์การบริหารส่วนตำบลบ้านโพธิ์ด้านใต้ จดแนวเขตองค์การบริหารส่วนตำบลบ้านโพธิ์ด้านตะวันตก จดถนนธรรมสิทธิ์เสนาฟากตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดเส้นขนานระยะ ๒๐๐ เมตรกับกึ่งกลางคลองส่งน้ำชลประทานผักไห่ - เจ้าเจ็ดที่จุดซึ่งคลองรางจรเข้บรรจบคลองส่งน้ำชลประทานผักไห่ - เจ้าเจ็ดไปทางทิศตะวันออกเฉียงเหนือและทิศเหนือ ตามแนวคลองส่งน้ำชลประทานผักไห่ - เจ้าเจ็ดเป็นระยะ ๑,๓๕๐ เมตร และเส้นตรงที่ต่อจากเส้นขนานระยะ ๒๐๐ เมตรกับกึ่งกลางคลองส่งน้ำชลประทานผักไห่ - เจ้าเจ็ด ไปทางทิศตะวันออกจนถึงกึ่งกลางคลองส่งน้ำชลประทานผักไห่ - เจ้าเจ็ดด้านตะวันออก จดคลองส่งน้ำชลประทานผักไห่ -เจ้าเจ็ด ฝั่งตะวันตกด้านใต้ จดคลองส่งน้ำชลประทานผักไห่- เจ้าเจ็ด ฝั่งเหนือด้านตะวันตก จดคลองรางจรเข้ฝั่งตะวันออก๓.๒ ด้านเหนือ จดเส้นตรงที่ลากจากกึ่งกลางคลองส่งน้ำชลประทานผักไห่- เจ้าเจ็ด ที่จุดซึ่งคลองรางจรเข้บรรจบกับคลองส่งน้ำชลประทานผักไห่ - เจ้าเจ็ดไปทางทิศตะวันออกเฉียงเหนือและทิศเหนือ ตามแนวคลองส่งน้ำชลประทานผักไห่ - เจ้าเจ็ดเป็นระยะ ๑,๓๕๐ เมตร ไปทางทิศตะวันออกจนถึงกึ่งกลางแม่น้ำน้อยด้านตะวันออก จดแม่น้ำน้อย ฝั่งตะวันตกด้านใต้ จดคลองต้นตาลฝั่งเหนือด้านตะวันตก จดถนนธรรมสิทธิ์เสนาฟากตะวันออก คลองต้นตาล ฝั่งตะวันออก และคลองรางจรเข้ ฝั่งตะวันออกทั้งนี้ ตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลบ้านโพธิ์อำเภอเสนา จังหวัดพระนครศรีอยุธยาภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้าง ดัดแปลงหรือเปลี่ยนการใช้ซึ่งอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) อาคารขนาดใหญ่(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) สถานบริการตามกฎหมายว่าด้วยสถานบริการ(๘) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลิตผลทางการเกษตร(๑๑) โรงกำจัดมูลฝอย(๑๒) โรงซื้อขายหรือเก็บเศษวัสดุ(๑๓) อาคารขนาดใหญ่(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) อาคารอยู่อาศัยประเภทอาคารชุด หอพัก หรืออาคารอยู่อาศัยรวม(๘) อาคารขนาดใหญ่ข้อ ๕ ภายในบริเวณพื้นที่ที่กำหนดไว้ตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบ้านโพธิ์รักษาการให้เป็นไปตามข้อบัญญัตินี้ประกาศณ วันที่ ๑๒ พฤศจิกายน พ.ศ. ๒๕๕๕สุชาติการลึกสมนายกองค์การบริหารส่วนตำบลบ้านโพธิ์[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบ้านโพธิ์เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบ้านโพธิ์ อำเภอเสนาจังหวัดพระนครศรีอยุธยา พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลบ้านโพธิ์เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบ้านโพธิ์ อำเภอเสนาจังหวัดพระนครศรีอยุธยา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๙ สิงหาคม ๒๕๕๖โชติกานต์/ผู้ตรวจ๙ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๖ ง/หน้า ๗๕/๗ สิงหาคม ๒๕๕๖